Diari Oficial de la Generalitat Valenciana


Sumari del DOGV 5592, del 05-09-2007 (2007/10103)

RESOLUCIÓ de 24 de juliol de 2007, de la direcció general d'Avaluació, Innovació i Qualitat Educativa i de la Formació Professional, per la qual es resol la convocatòria de les ajudes econòmiques i subvencions per als centres docents no universitaris de la Comunitat Valenciana que tinguen aprovada la implantació de sistemes de gestió de qualitat
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5592

Data del DOGV
:   05-09-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10929


Data del document
:   24-07-2007

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * suport econòmic
    * centre d'ensenyament
    * personal docent
    * norma de qualitat
    * ajuda pública

RESOLUCIÓ de 24 de juliol de 2007, de la direcció general d'Avaluació, Innovació i Qualitat Educativa i de la Formació Professional, per la qual es resol la convocatòria de les ajudes econòmiques i subvencions per als centres docents no universitaris de la Comunitat Valenciana que tinguen aprovada la implantació de sistemes de gestió de qualitat [2007/10352]
Per Orde de 31 de gener de 2007, de la conselleria de Cultura, Educació i Esport, (DOCV núm. 5.469, de 13 de març de 2007) es convoquen ajudes econòmiques i subvencions per als centres docents no universitaris de la Comunitat Valenciana que tinguen aprovada la implantació de sistemes de gestió de qualitat.
Havent arribat totes les sol·licituds presentades a les mans de l'òrgan instructor, es va constituir la comissió per a estudiar-les i per a valorar-les, segons allò que establix la base sexta de l'annex I de l'orde esmentada.
Atés que s'han complit els tràmits requerits en la convocatòria, segons el que establix la base sèptima de l'annex I de l'orde, i en virtut de la delegació efectuada per la disposició final primera, resolc:
Primer
Concedir als centres docents públics que figuren en l'annex I les quantitats que s'indiquen per un import global de 120.000 euros, a càrrec de l'aplicació pressupostària 27.67.32.64474 dels Pressupostos de la Generalitat per a l'any 2007.
Segon
Concedir als centres docents privats concertats que figuren en l'annex II les quantitats que s'indiquen per un import global de 44.500 euros, a càrrec de l'aplicació pressupostària 38.18.91.59441, línia T 5905000 dels Pressupostos de la Generalitat per a l'any 2007.
Tercer
Desestimar les sol·licituds dels centres docents que figuren en l'annex III per les raons que en cada cas s'indiquen.
Quart
Els centres docents beneficiaris d'estes ajudes hauran de complir les obligacions a què es referix la base novena de la dita orde i justificar les ajudes de la manera que establix la base desena.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda pels centres privats concertats, potestativament en reposició o directament plantejar recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 24 de juliol de 2007.- La directora general d'Avaluació, Innovació i Qualitat Educativa i de la Formació Professional: (p. d., Orde de 31.01.2007, DOCV núm. 5.469 de 13.03.07): Auxiliadora Hernández Miñana